FC Midtjylland sender Paul Onuachu til belgiske Genk, skriver Ekstra Bladet.

FC Midtjylland har ifølge Ekstra Bladet solgt Paul Onuachu til Genk.

Angriberen har længe været på ønskesedlen hos de belgiske mestre, og ifølge Ekstra Bladet er prisen landet på syv millioner euro - 52 millioner kroner.

Prisen kan stige i form af bonusser og ved et eventuelt videresalg.

Paul Onuachu har scoret 74 mål i 181 kampe for FC Midtjylland, men har ikke været i kamp for klubben i denne sæson.